Historiske bygninger i Kyoto

Historiske bygninger i Kyoto består av 17 kulturminner i Japan, nærmere lokalisert i de tre byene Kyoto og Uji i Kyoto prefektur og byen Ōtsu i Shiga prefektur. Av monumentene er 13 buddhistiske templer, tre er Jinjaer og ett er en japansk borg. Stedene inkluderer totalt 38 bygninger som av japanske myndigheter er ansett som nasjonale skatter, 160 steder ansett som viktige kulturelle steder, åtte hager ansett som spesielt vakre steder, og fire ansett som vakre steder. Stedene ble satt på UNESCOs Verdensarvliste i 1994.

Historie
Buddhismen hadde allerede blitt introdusert fra Kina og kinesisk kultur hadde en avgjørende påvirkning på Japan da hovedstaden ble flyttet fra Heijo-ko (Nara), til Kyoto under navnet Heian-ko i året 794. 
Byen ble da den imperialistiske hovedstaden i Japan, på alle måter inspirert av Kina. 

En borgerkrig i år 1185 førte til at et samuraimilitært regime ble innført i Kamakum, men hovedstaden forble i Kyoto.  Sekisui-in i Kozan-ji er det beste eksemplet på den akritekturen som er betegnende for denne perioden, som endte i år 1332 ved at Muromachi Shogunate ble etablert. I denne perioden ble det bygget store templer som Temyu-ji, og i tillegg ble Zen-hager laget. Saiho-ji er et godt eksempel på dette. 

Området var sentrum for Japans kultur i over 1.000 år, og illustrerer på en detaljert måte utviklingen av japansk trearkitektur, særlig innenfor religiøse bygninger, i tillegg til kunsten å lage vakre japanske hager. Området har vært til inspirasjon og innflytelse for hager verden over.

Da byen Kyoto ble modernisert på 1800-tallet ble byens kulturelle arv neglisjert. De nasjonale myndighetene var likevel oppmerksomme på hva som var i ferd med å skje, og introduserte de første bestemmelsene om beskyttelse av antikvitetiske steder i 1871. Dette ble fulgt opp i år 1897 av en egen lov for bevaring av jinja og templer. Dette ble begynnelsen på bevaringen av slike historiske steder i Japan.

Utvalgskriterier for verdensarvlisten
Kyoto har et høyt antall historiske bygninger. Dette er unikt i Japan, siden flere japanske byer har mistet sine bygninger i løpet av invasjoner og krig. Kyoto har derfor den høyeste konsentrasjonen av kulturelle eiendommer i hele Japan. De 17 eiendommene som er satt på Verdensarvlisten stammer fra en periode fra 900-tallet til 1800-tallet, og hver av dem er representative for den perioden de ble bygget. Den historiske betydningen av Kyoto-regionen ble tatt med i UNESCOs prosess da stedene ble vurdert som verdensarv.

Liste over steder

Referanser

Eksterne lenker 
 Historic Monuments of Ancient Kyoto (Kyoto, Uji and Otsu Cities) – UNESCO World Heritage Centre
 World Heritage Historic Monuments of Ancient Kyoto
 Welcome to Kyoto – World Heritage Map

Byggverk i Japan
Kyoto prefektur
Verdensarven i Japan